**Rašymo vertinimas**

**8 dalies vertinimas**

|  |  |
| --- | --- |
| *Taškai* | *Aptartis* |
| **5** | Pateikti visi asmens duomenys, į visus anketos klausimus atsakyta tiksliai ir išsamiai. |
| **4** | Pateikti asmens duomenys, į visus anketos klausimus atsakyta. |
| **3** | Pateikti asmens duomenys, minimaliai atsakyta į klausimus |
| **2** | Pateikti asmens duomenys, į klausimus bandyta atsakyti. |
| **1** | Bandyta pateikti asmens duomenis, bet ne viskas suprantama, į klausimus neatsakyta. |
| **0** | Užduotis neatlikta |

**9 dalies vertinimas**

Už ją skiriama **10 taškų**, vertinama:

* užduoties atlikimas,
* kalbinė raiška (gramatika, žodynas),
* teksto organizavimas (teksto, sakinio ar frazių lygmeniu)

|  |  |  |
| --- | --- | --- |
| *Taškai* | *Lygis* | *Aptartis* |
| 10 | B1+ | * į visus klausimus atsakyta išsamiai: papasakota, išreikšta nuomonė, pateikta patarimų; * kalbos priemonės tinkamos, žodynas platus, *klaidų pasitaiko, bet yra aišku, kas norima pasakyti*; * visas tekstas rišlus, logiškai nuoseklus, atitinka žanrą. |
| 9 | B1 | * į visus klausimus atsakyta: papasakota, išreikšta nuomonė, pateikta patarimų; * kalbos priemonės tinkamos, gerai vartojamas pagrindinis žodynas, *klaidų pasitaiko, bet yra aišku, kas norima pasakyti*; * visas tekstas rišlus, logiškai nuoseklus, nors kartais gali neatitikti žanro. |
| 8 | B1 |  |
| 7 | B1 | * bandyta atsakyti į visus klausimus; * kalbos priemonės tinkamos, bet kartais dėl klaidų gali būti neaiški mintis; * tekstas paprastas, bet logiškai nuoseklus, nors kartais gali neatitikti žanro (gebama *jungti trumpesnius, paprastus pavienius elementus į rišlią grandininę minčių seką*) (**teksto lygmuo**). |
| 6 | A2 | * į klausimus atsakyta minimaliai, trūksta arba pasakojimo, arba nuomonės, arba patarimų; * kalbos priemonės tinkamos, *taisyklingai vartojamos paprastos gramatinės formos, bet nuolat daroma esminių klaidų: pavyzdžiui, painiojami laikai, nederinama, vis dėlto paprastai aišku, kas norima pasakyti*; * tekstas susideda iš pavienių sakinių (gebama *sieti žodžius ar jų grupes paprastais jungikliais, tokiais kaip ir, bet, todėl, kad*). |
| 5 | A2 |  |
| 4 | A2 | * bandyta atsakyti į klausimus; * kalbos priemonės tinkamos, *gebama fonetiškai rašyti trumpus žodžius iš savo sakytinės kalbos žodyno;* * tekstas susideda iš pavienių frazių (**sakinio lygmuo**). |
| 3 | A1 | * bandyta atsakyti į klausimus; * *ribotai vartojama nedaug paprastų išmoktų gramatinių formų ir sintaksinių konstrukcijų*; * vartojamos pavienės frazės (**frazių lygmuo**). |
| 2 | A1 |  |
| 1 | A1 |  |
| 0 |  | Užduotis neatlikta |

**BEKM skalės**

**Bendroji rašytinė produkcija**

|  |  |
| --- | --- |
| B2 | *Geba kurti aiškius, detalius tekstus įvairiomis temomis, susijusiomis su asmens interesais, apibendrindamas ir vertindamas įvairių šaltinių informaciją ir argumentus.* |
| B1 | *Geba kurti tiesmukus rišlius tekstus daugeliu su savo interesų sritimi susijusių temų, siedamas trumpesnes atkarpas grandinine seka.* |
| A2 | *Geba parašyti sekas paprastų frazių ir sakinių, juos jungdamas dažniausiai vartojamais jungtukais, pavyzdžiui, ir, bet, todėl, kad.* |
| A1 | *Geba parašyti paprastas atskiras frazes ir sakinius.* |

**Bendroji rašytinė sąveika**

|  |  |
| --- | --- |
| B2 | *Geba veiksmingai perteikti tiek savo, tiek kitų naujienas bei požiūrius.* |
| B1 | *Geba pakankamai tiksliai perteikti informaciją ir mintis tiek konkrečiomis, tiek abstrakčiomis temomis; geba patikrinti informaciją, paklausti apie problemas ir jas paaiškinti.*  *Geba rašyti asmeninius laiškus ir raštelius klausdamas arba perteikdamas paprastą būtiną informaciją, išdėstydamas tai, kas jam atrodo svarbu.* |
| A2 | *Geba rašyti trumpas šabloniškas žinutes būtiniausiais klausimais.* |
| A1 | *Geba raštu paklausti ir suteikti asmeninės informacijos.* |

**Susirašinėjimas**

|  |  |
| --- | --- |
| B2 | *Geba rašyti laiškus perteikdamas jausmų stiprumą, pabrėždamas asmeninę įvykių ir patirties svarbą bei komentuodamas asmens, su kuriuo susirašinėjama, naujienas ir požiūrius.* |
| B1 | *Geba rašyti asmeninius laiškus perteikdamas naujienas ir išdėstydamas savo mintis abstrakčiomis bei kultūrinėmis temomis, pavyzdžiui, apie muziką, filmus.* |
| *Geba rašyti asmeninius laiškus su tam tikromis detalėmis aprašydamas patirtį, jausmus ar įvykius.* |
| A2 | *Geba rašyti labai trumpus asmeninius atsiprašymo ar padėkos laiškus.* |
| A1 | *Geba parašyti trumpą paprastą atviruką.* |